|  |
| --- |
|  |



**JAVNI RAZPIS ZA RAZVOJ IN PROFESIONALIZACIJO NEVLADNIH ORGANIZACIJ IN PROSTOVOLJSTVA 2025**

**RAZPISNA DOKUMENTACIJA**

**JUNIJ 2025**

**KAZALO**

[1. NAZIV IN SEDEŽ ORGANA, KI RAZPISUJE SREDSTVA 3](#_Toc198563883)

[2. PREDMET JAVNEGA RAZPISA 3](#_Toc198563885)

[3. NAMEN JAVNEGA RAZPISA 3](#_Toc198563886)

[4. CILJ JAVNEGA RAZPISA 4](#_Toc198563887)

[5. CILJNA SKUPINA JAVNEGA RAZPISA 4](#_Toc198563888)

[6. POGOJI ZA KANDIDIRANJE NA JAVNEM RAZPISU 4](#_Toc198563889)

[7. FINANCIRANJE 8](#_Toc198563890)

[8. UPRAVIČENI STROŠKI JAVNEGA RAZPISA 9](#_Toc198563891)

[9. OBDOBJE PORABE DODELJENIH SREDSTEV 10](#_Toc198563892)

[10. POSTOPEK IZBORA PRIJAVITELJEV 11](#_Toc198563893)

[11. POPOLNOST VLOG IN DOPOLNJEVANJE 12](#_Toc198563894)

[12. STROKOVNO OCENJEVANJE POPOLNIH VLOG 13](#_Toc198563895)

[13. MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV 14](#_Toc198563896)

[14. OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI 22](#_Toc198563897)

[15. PRAVNO VARSTVO 22](#_Toc198563898)

[16. POGOJI ZA SPREMEMBO JAVNEGA RAZPISA 22](#_Toc198563899)

[17. RAZPISNA DOKUMENTACIJA IN DODATNE INFORMACIJE 23](#_Toc198563900)

[17.2.1 SKLOP A 23](#_Toc198563902)

[a.) Prijavni obrazci 23](#_Toc198563903)

[b.) Priloge, ki so del razpisne dokumentacije 24](#_Toc198563904)

[c.) Priloge, ki niso del razpisne dokumentacije in jih morajo prijavitelji in partnerji priložiti sami 24](#_Toc198563905)

[17.2.2 SKLOP B 24](#_Toc198563907)

[a.) Prijavni obrazci 24](#_Toc198563908)

[b.) Priloge, ki so del razpisne dokumentacije 24](#_Toc198563909)

[c.) Priloge, ki niso del razpisne dokumentacije in jih morajo prijavitelji ter v primeru konzorcija partnerji priložiti sami 24](#_Toc198563910)

# NAZIV IN SEDEŽ ORGANA, KI RAZPISUJE SREDSTVA

Republika Slovenija, Ministrstvo za javno upravo, Tržaška cesta 21, 1000 Ljubljana (v nadaljnjem besedilu: ministrstvo).

# PREDMET JAVNEGA RAZPISA

Predmet javnega razpisa je sofinanciranje trajnostno naravnanih delovnih mest, ki bodo prispevala k razvoju in profesionalizaciji nevladnih organizacij in prostovoljstva v Sloveniji. Sofinancirane bodo organizacije, ki bodo ustrezno identificirale in naslavljale potrebe v okolju z zagotavljanjem učinkovitih in kakovostnih storitev, ki bodo prispevale k zagotavljanju trajnostno naravnanih delovnih mest v nevladnem sektorju. Ministrstvo bo v okviru izbranih vlog sofinanciralo:

**SKLOP A:**

* trajnostno naravnana delovna mesta v nevladnih organizacijah

**SKLOP B:**

* trajnostno naravnana delovna mesta za mentorje in koordinatorje prostovoljstva v prostovoljskih organizacijah

Javni razpis je razdeljen na dva (2) ločena sklopa. Specifike vsakega posameznega sklopa so določene v besedilu javnega razpisa, če teh specifik ni, veljajo določbe javnega razpisa za oba sklopa enako.

# NAMEN JAVNEGA RAZPISA

Namen javnega razpisa je sofinanciranje predvidoma 225 trajnostno naravnanih delovnih mest za razvoj in profesionalizacijo nevladnega sektorja. V okviru javnega razpisa se predvideva:

**Za SKLOP A:**

* Sofinanciranje predvidoma 110 trajnostno naravnanih delovnih mest v nevladnih organizacijah.

S sofinanciranjem delovnih mest za organizacijski razvoj v NVO (npr. na področju organizacijskega razvoja organizacije, prava, računovodstva, fundraisinga/zbiranja sredstev, komuniciranja, socialnih inovacij, strateškega načrtovanja, upravljanja s kadri itd.) želimo doseči ustrezno izboljšanje organizacijske učinkovitosti NVO, s tem pa posledično dobro razvit, učinkovit in inovativen NVO sektor, ki je sposoben ustrezno identificirati in nasloviti potrebe svojega okolja ter se nanje uspešno odzivati. S sofinanciranjem delovnih mest za opravljanje strokovnih nalog (priprava in izvajanje programov in projektov) bomo prispevali k dvigu kompetenc NVO sektorja za kakovostno opravljanje nalog/del z namenom učinkovitega odziva na potrebe skupnosti.

**Za SKLOP B:**

* Sofinanciranje predvidoma 115 trajnostno naravnanih delovnih mest za mentorje in koordinatorje prostovoljstva v prostovoljskih organizacijah.

Za organizirano in kakovostno prostovoljsko delo ter za zagotovitev ustrezne usposobljenosti prostovoljcev so potrebne organizacije, ki prostovoljsko delo organizirajo in usmerjajo proces prostovoljstva ter usposobljeni mentorji in koordinatorji prostovoljstva. Javni razpis bo tako spodbujal zaposlovanje mentorjev in koordinatorjev prostovoljcev na posameznih vsebinskih področjih ali različnih geografskih območjih ter tako prispeval k razvoju in profesionalizaciji prostovoljstva ter kreiranju novih programov v okolju oz. skupnosti.

# CILJ JAVNEGA RAZPISA

Skladno z namenom razvoja nevladnih organizacij in prostovoljstva so cilji javnega razpisa naslednji:

* povezan, stabilen, manj razdrobljen ter trajnostno naravnan nevladni sektor,
* dobro razvit, učinkovit in inovativen nevladni sektor, ki je sposoben ustrezno identificirati in nasloviti potrebe svojega okolja ter se nanje učinkovito in uspešno odziva,
* profesionalizacija nevladnega sektorja za večje prevzemanje javnih storitev,
* kreiranje trajnostno naravnanih delovnih mest v nevladnem sektorju,
* kakovostno organizirano ter trajnostno naravnano prostovoljstvo,
* profesionalizacija nevladnega sektorja za organizirano in kakovostno prostovoljsko delo ter upravljanje s prostovoljci.

# CILJNA SKUPINA JAVNEGA RAZPISA

Ciljni skupini javnega razpisa se razlikujeta glede na SKLOP A in SKLOP B, in sicer:

**SKLOP A:** nevladne organizacije, ki izpolnjujejo pogoje, določene v 2. členu Zakona o nevladnih organizacijah (Uradni list RS, št. 21/18).

**SKLOP B:** nevladne organizacije, ki izpolnjujejo pogoje, določene v 2. členu Zakona o nevladnih organizacijah (Uradni list RS, št. 21/18) in so vpisane v vpisnik prostovoljskih organizacij ter organizacij s prostovoljskim programom skladno z Zakonom o prostovoljstvu (Uradni list RS, št.10/11, 16/11 – popr. in 82/15).

# POGOJI ZA KANDIDIRANJE NA JAVNEM RAZPISU

Pogoji za kandidiranje na javnem razpisu se med seboj razlikujejo glede na sklop javnega razpisa, na katerem bo prijavitelj kandidiral. Posamezni prijavitelj lahko **kandidira le na enem (1) sklopu,** tj. na SKLOPU A ali na SKLOPU B. V okviru izbranega sklopa prijavitelj **lahko odda le 1 (eno) vlogo ter zaprosi za sofinanciranje največ enega (1) delovnega mesta.**

**SKLOP A**

Na javni razpis lahko kandidira **prijavitelj le skupaj s partnerji**, ki tako skupaj tvorijo konzorcijsko partnerstvo oz. konzorcij. Konzorcij lahko sestavlja največ šest (6) pravnih oseb (prijavitelj ter največ pet (5) partnerjev). Prijavo na javni razpis odda samo prijavitelj, ki je tudi odgovorni nosilec vloge.

**SKLOP B**

Na javni razpis lahko kandidira **prijavitelj sam ali skupaj s partnerji**, ki bodo tako skupaj tvorili konzorcijsko partnerstvo oz. konzorcij. V primeru konzorcija ga lahko sestavlja največ šest (6) pravnih oseb (prijavitelj ter največ pet (5) partnerjev). Če se na javni razpis prijavi konzorcij, prijavo odda samo prijavitelj, ki je tudi odgovorni nosilec vloge.

Če bo na javnem razpisu izbran konzorcij, pogodbo o sofinanciranju z ministrstvom podpiše zgolj prijavitelj (Priloga št. 1: Vzorec pogodbe o sofinanciranju). Prijavitelj je dolžan najkasneje do **podpisa pogodbe o sofinanciranju** ministrstvu predložiti podpisan konzorcijski sporazum, ki je priloga razpisne dokumentacije (Priloga št. 2: Vzorec konzorcijskega sporazuma). V konzorcijskem sporazumu, ki ga prijavitelj podpiše z vsemi partnerji, so opredeljene pravice, obveznosti in odgovornosti konzorcija za izvedbo aktivnosti, navedenih v potrjeni vlogi.

* 1. **Upravičeni prijavitelji in partnerji za SKLOP A**

**Pogoji, zahtevana dokazila in način preverjanja pogojev so za SKLOP A naslednji:**

|  |  |  |
| --- | --- | --- |
| **POGOJI ZA SKLOP A** | | **DOKAZILO IN NAČIN PREVERJANJA** |
| **Splošni pogoji za prijavitelje**  *Prijavitelj mora na dan prijave na javni razpis izpolnjevati vse spodaj navedene pogoje:* | |
| 1. | je nevladna organizacija, ki izpolnjuje pogoje, določene v 2. členu Zakona o nevladnih organizacijah (Uradni list RS, št. 21/18; v nadaljnjem besedilu: ZNOrg) | Obrazec 3 A – Izjava prijavitelja  ter  Priloga št. 4 (priloži sam) – kopija veljavnega ustanovitvenega akta ali drugega ustreznega temeljnega akta z vsemi spremembami in dopolnitvami, v katerem prijavitelj jasno označi izpolnjevanje določil prvega odstavka 2. člena ZNOrg. |
| 2. | je najmanj 24 mesecev vpisan v Poslovni register Slovenije | Obrazec 3 A – Izjava prijavitelja  Izpolnjevanje pogoja preveri ministrstvo v bazi AJPES. |
| 3. | je imel v letu 2024 najmanj 30.000 EUR prihodka | Obrazec 3 A – Izjava prijavitelja  ter  Priloga št. 5 (priloži sam) - kopija podatkov iz izkaza prihodkov in odhodkov (izkaz poslovnega izida) za obdobje 1.1.2024–31.12.2024, iz katere je razvidno, da je imel prijavitelj v letu 2024 najmanj 30.000 EUR prihodka. |
| 4. | ima v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | Obrazec 3 A – Izjava prijavitelja  Izpolnjevanje pogoja preveri ministrstvo v bazi AJPES. |
| 5. | ni v stečajnem postopku, postopku prenehanja delovanja, postopku prisilne poravnave ali postopku likvidacije | Obrazec 3 A – Izjava prijavitelja  Izpolnjevanje pogoja preveri ministrstvo v bazi AJPES. |
| 6. | za iste upravičene stroške, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja) | Obrazec 3 A – Izjava prijavitelja |
| *Prijavitelj mora izpolnjevati tudi spodaj navedena pogoja:* | | **DOKAZILO IN NAČIN PREVERJANJA** |
| 7. | ima od 1. 1. 2025 neprekinjeno zaposleno vsaj eno (1) osebo za polni ali krajši delovni čas | Obrazec 3 A – Izjava prijavitelja  Izpolnjevanje pogoja preveri ministrstvo v uradnih evidencah. |
| 8. | ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več | Obrazec 3 A – Izjava prijavitelja  ter  Priloga št. 6: Dokazilo Finančne uprave RS o plačanih davkih in drugih obveznih dajatvah. |
|  | | |
| **Splošni pogoji za partnerje**  *Vsak partner**mora izpolnjevati vse spodaj navedene pogoje na dan prijave na javni razpis:* | | **DOKAZILO IN NAČIN PREVERJANJA** |
| 1. | je nevladna organizacija, ki izpolnjuje pogoje, določene v 2. členu Zakona o nevladnih organizacijah (ZNOrg) | Obrazec 4 A – Izjava partnerja  ter  Priloga št. 4 (priloži sam) – kopija veljavnega ustanovitvenega akta ali drugega ustreznega temeljnega akta z vsemi spremembami in dopolnitvami, v katerem partner jasno označi izpolnjevanje določil prvega odstavka 2. člena ZNOrg. |
| 2. | je najmanj 24 mesecev vpisan v Poslovni register Slovenije | Obrazec 4 A – Izjava partnerja  Izpolnjevanje pogoja preveri ministrstvo v bazi AJPES. |
| 3. | ima v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | Obrazec 4 A – Izjava partnerja  Izpolnjevanje pogoja preveri ministrstvo v bazi AJPES. |
| 4. | ni v stečajnem postopku, postopku prenehanja delovanja, postopku prisilne poravnave ali postopku likvidacije | Obrazec 4 A – Izjava partnerja  Izpolnjevanje pogoja preveri ministrstvo v bazi AJPES. |
| 5. | za iste upravičene stroške, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja) | Obrazec 4 A – Izjava partnerja |
| *Vsak partner mora izpolnjevati tudi spodaj navedeni pogoj:* | | **DOKAZILO IN NAČIN PREVERJANJA** |
| 6. | ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več | Obrazec 4 A – Izjava partnerja  ter  Priloga št. 6: Dokazilo Finančne uprave RS o plačanih davkih in drugih obveznih dajatvah. |

* 1. **Upravičeni prijavitelji in partnerji za SKLOP B**

**Pogoji, zahtevana dokazila in način preverjanja pogojev so za SKLOP B naslednji:**

|  |  |  |
| --- | --- | --- |
| **POGOJI ZA SKLOP B** | | **DOKAZILO IN NAČIN PREVERJANJA** |
| **Splošni pogoji za prijavitelje**  *Prijavitelj mora izpolnjevati vse spodaj navedene pogoje na dan prijave na javni razpis:* | |
| 1. | je nevladna organizacija, ki izpolnjuje pogoje, določene v 2. členu Zakona o nevladnih organizacijah (ZNOrg) | Obrazec 3 B – Izjava prijavitelja  ter  Priloga št. 4 (priloži sam) – kopija veljavnega ustanovitvenega akta ali drugega ustreznega temeljnega akta z vsemi spremembami in dopolnitvami, v katerem prijavitelj jasno označi izpolnjevanje določil prvega odstavka 2. člena ZNOrg. |
| 2. | je vpisan v vpisnik prostovoljskih organizacij in organizacij s prostovoljskim programom skladno z Zakonom o prostovoljstvu (v nadaljevanju: ZProst) | Obrazec 3 B – Izjava prijavitelja  Izpolnjevanje pogoja preveri ministrstvo v bazi AJPES –  vpisniku prostovoljskih organizacij in organizacij s prostovoljskim programom. |
| 3. | je najmanj 24 mesecev vpisan v Poslovni register Slovenije | Obrazec 3 B – Izjava prijavitelja  Izpolnjevanje pogoja preveri ministrstvo v bazi AJPES. |
| 4. | je imel v letu 2024 najmanj 30.000 EUR prihodka | Obrazec 3 B – Izjava prijavitelja  ter  Priloga št. 5 (priloži sam) – kopija podatkov iz izkaza prihodkov in odhodkov (izkaz poslovnega izida) za obdobje 1.1.2024–31.12.2024, iz katere je razvidno, da je imel prijavitelj v letu 2024 najmanj 30.000 EUR prihodka |
| 5. | ima v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | Obrazec 3 B – Izjava prijavitelja  Izpolnjevanje pogoja preveri ministrstvo v bazi AJPES. |
| 6. | ni v stečajnem postopku, postopku prenehanja delovanja, postopku prisilne poravnave ali postopku likvidacije | Obrazec 3 B – Izjava prijavitelja  Izpolnjevanje pogoja preveri ministrstvo v bazi AJPES. |
| 7. | za iste upravičene stroške, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja) | Obrazec 3 B – Izjava prijavitelja |
| *Prijavitelj mora izpolnjevati tudi spodaj navedena pogoja:* | | **DOKAZILO IN NAČIN PREVERJANJA** |
| 8. | ima od 1. 1. 2025 neprekinjeno zaposleno vsaj eno (1) osebo za polni ali krajši delovni čas | Obrazec 3 B – Izjava prijavitelja  Izpolnjevanje pogoja preveri ministrstvo v uradnih evidencah. |
| 9. | ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več | Obrazec 3 B – Izjava prijavitelja  ter  Priloga št. 6: Dokazilo Finančne uprave RS o plačanih davkih in drugih obveznih dajatvah. |
| **Splošni pogoji za partnerje**  *Vsak partner mora izpolnjevati vse spodaj navedene pogoje na dan prijave na javni razpis:* | | **DOKAZILO IN NAČIN PREVERJANJA** |
| 1. | je nevladna organizacija, ki izpolnjuje pogoje, določene v 2. členu Zakona o nevladnih organizacijah (ZNOrg) | Obrazec 4 B – Izjava partnerja  ter  Priloga št. 4 (priloži sam) – kopija veljavnega ustanovitvenega akta ali drugega ustreznega temeljnega akta z vsemi spremembami in dopolnitvami, v katerem partner jasno označi izpolnjevanje določil prvega odstavka 2. člena ZNOrg. |
| 2. | je vpisan v vpisnik prostovoljskih organizacij in organizacij s prostovoljskim programom skladno z Zakonom o prostovoljstvu (v nadaljevanju: ZProst) | Obrazec 4 B – Izjava partnerja  Izpolnjevanje pogoja preveri ministrstvo v bazi AJPES –  vpisniku prostovoljskih organizacij in organizacij s prostovoljskim programom. |
| 3. | je najmanj 24 mesecev vpisan v Poslovni register RS | Obrazec 4 B – Izjava partnerja  Izpolnjevanje pogoja preveri ministrstvo v bazi AJPES. |
| 4. | ima v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | Obrazec 4 B – Izjava partnerja  Izpolnjevanje pogoja preveri ministrstvo v bazi AJPES. |
| 5. | ni v stečajnem postopku, postopku prenehanja delovanja, postopku prisilne poravnave ali postopku likvidacije | Obrazec 4 B – Izjava partnerja  Izpolnjevanje pogoja preveri ministrstvo v bazi AJPES. |
| 6. | za iste upravičene stroške in aktivnosti, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja) | Obrazec 4 B – Izjava partnerja |
| *Vsak partner mora izpolnjevati tudi spodaj navedeni pogoj:* | | **DOKAZILO IN NAČIN PREVERJANJA** |
| 7. | ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več | Obrazec 4 B – Izjava partnerja  ter  Priloga št. 6: Dokazilo Finančne uprave RS o plačanih davkih in drugih obveznih dajatvah. |

* 1. **Specifični pogoji, ki veljajo za oba sklopa javnega razpisa**

1. Če je prijavitelj ali posamezni partner prejel sofinanciranje na Javnem razpisu za razvoj in profesionalizacijo nevladnih organizacij in prostovoljstva 2024 (Uradni list RS, št. 47/24), **ne more kandidirati za delovno mesto na aktualnem razpisu (ne kot prijavitelj ne kot partner).**

1. Prijavitelj, ali v primeru konzorcija vsak partner, lahko zaprosi za sofinanciranje **največ enega (1) delovnega mesta za polni delovni čas, vendar skupaj ne več kot šest (6) delovnih mest na posamezni konzorcij.** Zaposlitev za krajši delovni čas od polnega je dovoljena le, če je osebi z odločbo priznana pravica do dela s krajšim delovnim časom od polnega.
2. V okviru posamezne vloge mora prijavitelj, ali v primeru konzorcija vsak partner, skleniti pogodbo o zaposlitvi za neprekinjeno obdobje najmanj 27 mesecev.
3. Če zaposlena oseba na delovnem mestu, za katerega je prijavitelj ali partner prejel sredstva, predčasno preneha delovno razmerje, je prijavitelj ali partner, dolžan zagotoviti njeno nadomestitev.

Posamezni prijavitelj oz. partner mora za sklop, na katerega se prijavlja, izpolnjevati vse pogoje javnega razpisa. Izpolnjevanje pogojev mora izhajati iz vsebine celotne vloge. Glede izpolnjevanja razpisnih pogojev mora prijavitelj podpisati izjavo (za SKLOP A: *Obrazec št. 3 A* ter za SKLOP B: *Obrazec št. 3 B*), v primeru konzorcija pa mora izjavo podpisati tudi vsak partner (za SKLOP A: *Obrazec št. 4 A* ter za SKLOP B: *Obrazec št. 4 B*), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu.

Ministrstvo lahko za potrebe tega javnega razpisa pridobi potrdila oz. izpise glede izpolnjevanja posameznih pogojev iz uradnih evidenc. **Za hitrejšo obravnavo vloge lahko vsak prijavitelj/ partner navedena dokazila iz uradnih evidenc priloži sam** (npr. kopija veljavnega ustanovitvenega akta/temeljnega akta).

Ministrstvo si pridržuje pravico, da od prijaviteljev zahteva dodatna pojasnila, dokazila oziroma obrazložitve glede izpolnjevanja pogojev. V primeru, da le-ta ne bodo posredovana v roku in na način določen v pozivu, bo strokovna komisija vloge zavrnila.

Vloga, ki ne bo izpolnjevala vseh pogojev, se zavrne. V primeru, da se neizpolnjevanje pogojev ugotovi po izdaji sklepa o izboru vloge, se pogodba o sofinanciranju ne bo podpisala.

V primeru, da se neizpolnjevanje pogojev ugotovi po podpisu pogodbe o sofinanciranju, bo ministrstvo odstopilo od pogodbe o sofinanciranju, pri čemer bo upravičenec dolžan vrniti že prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v državni proračun Republike Slovenije.

# FINANCIRANJE

* 1. **Okvirna višina sredstev javnega razpisa**

Predvidena skupna višina sredstev, ki so na razpolago za izvedbo predmetnega javnega razpisa, je 15.750.000,00 EUR, in sicer 7.700.000,00 EUR za SKLOP A ter 8.050.000,00 EUR za SKLOP B, pri čemer je razporeditev med leti naslednja:

|  |  |  |  |  |
| --- | --- | --- | --- | --- |
|  | **leto 2025** | **leto 2026** | **leto 2027** | **SKUPAJ** |
| **SKLOP A** | **1.604.167,40** | **3.208.332,60** | **2.887.500,00** | **7.700.000,00 EUR** |
| **SKLOP B** | **1.677.084,10** | **3.354.165,90** | **3.018.750,00** | **8.050.000,00 EUR** |
| **SKUPAJ** | **3.281.251,50** | **6.562.498,50** | **5.906.250,00** | **15.750.000,00 EUR** |

Ministrstvo si pridržuje pravico, da ne sklene pogodb o sofinanciranju v primeru, da za javni razpis nima zagotovljenih sredstev v proračunu ali glede na razpoložljiva proračunska sredstva v posameznem letu predlaga prilagoditev dinamike izplačil ali spremembo višine sofinanciranja. Prav tako si Ministrstvo za javno upravo pridržuje pravico, da ne sklene pogodbe o sofinanciranju v primeru nastopa nepredvidljivih objektivnih okoliščin, zaradi katerih bi bila izpolnitev pogodbenih obveznosti otežena in bi vplivale na sam namen izvedbe razpisa.

**7.2 Višina zaprošenih sredstev**

Ministrstvo bo v okviru javnega razpisa posamezno vlogo, ne glede na SKLOP javnega razpisa, sofinanciralo največ 6 trajnostno naravnanih delovnih mest v višini največ **420.000,00 EUR** (420.000/70.000=6).

Posamezni pravni subjekt (tj. prijavitelj ali posamezni partner) se lahko sofinancira v višini največ **70.000,00 EUR**, kar pomeni, da prijavitelj ali posamezni partner zaprosi za največ eno (1) delovno mesto.

# UPRAVIČENI STROŠKI JAVNEGA RAZPISA

* 1. **Upravičeni stroški**

Investicijski stroški niso upravičeni stroški v predmetnem javnem razpisu.

Upravičena stroška tega javnega razpisa sta:

1. **SKLOP A:**

* **sofinanciranje trajnostno naravnanih delovnih mest v nevladnih organizacijah**

1. **SKLOP B:**

* **sofinanciranje trajnostno naravnanih delovnih mest za mentorje in koordinatorje prostovoljstva**

Sofinanciranje delovnega mesta na SKLOP-u A in sofinanciranje delovnega mesta na SKLOP-u B znašata **35.000 EUR/letno za polni delovni čas**. V primeru zaposlitve osebe, ki ji je z odločbo priznana pravica do dela s krajšim delovnim časom od polnega, se sredstva prizna v sorazmerni višini.

V okviru predmetnega javnega razpisa se bodo sredstva delovnega mesta na SKLOP-u A in sredstva delovnega mesta na SKLOP-u B dodelila **za obdobje dveh (2) let (24 mesecev).**

Financiranje bo potekalo po sistemu predplačil. Zadnje predplačilo bo za 5.000 EUR nižje od predvidenih stroškov. Če bo prijavitelj/konzorcij dosegel vse zastavljene cilje in kazalnike v vlogi, se ob koncu projekta izplača še preostanek sredstev v višini 5.000 EUR.

Prijavitelju se bodo sredstva na SKLOP-u A in sredstva na SKLOP-u B izplačala na podlagi popolnih in pravilnih zahtevkov za predplačilo (ZZPP) in zahtevkov za izplačilo (ZZI) na sledeč način:

* 14.583,34 EUR v letu 2025 (ZZPP št. 1)
* 14.583,33 EUR v letu 2026 (ZZPP št. 2)

Ob predložitvi ZZPP št. 2 upravičenec predloži še ZZI št. 1 in poročilo.

* 14.583,33 EUR v letu 2026 (ZZPP št. 3)

Ob predložitvi ZZPP št. 3 upravičenec predloži še ZZI št. 2 in poročilo.

* 14.583,33 EUR v letu 2026 (ZZPP št. 4)

Ob predložitvi ZZPP št. 4 upravičenec predloži še ZZI št. 3 in poročilo.

* 6.666,67 EUR v letu 2027 (ZZPP št. 5)

Ob predložitvi ZZPP št. 5 upravičenec predloži še ZZI št. 4 in poročilo.

* 11.666,67 EUR v letu 2027 (ZZI št. 5)

Skupni znesek ZZI št. 5, 11.666,67 EUR, je sestavljen iz 6.666,67 EUR, ki predstavlja predplačilo št. 5 (ZZPP št. 5) in 5.000,00 EUR, ki se izplačajo ob koncu projekta, če bo prijavitelj/konzorcij dosegel vse zastavljene cilje in kazalnike v vlogi. Skupni znesek za obdobje 24 mesecev torej znaša 70.000,00 EUR (14.583,34 EUR + 14.583,33 EUR + 14.583,33 EUR + 14.583,33 EUR + 6.666,67 EUR + 5.000,00 EUR).

Sofinanciranje delovnega mesta na SKLOP-u A in sofinanciranje delovnega mesta na SKLOP-u B sta upravičena stroška pod naslednjimi pogoji:

1. če bo pogodba o zaposlitvi osebe na sofinanciranem delovnem mestu sklenjena skladno z navodili ministrstva, vendar najkasneje do oddaje ZZPP št. 1.
2. če bo pogodba o zaposlitvi osebe na sofinanciranem delovnem mestu sklenjena za neprekinjeno obdobje najmanj sedemindvajset (27) mesecev za polni delovni čas ali za krajši delovni čas od polnega za osebo, ki ji je z odločbo priznana pravica do dela s krajšim delovnim časom od polnega.
3. če bodo stroški dela, ki jih sestavlja bruto plača in prispevki na bruto plačo (bruto II.) in ne vključujejo regresa in povračila stroškov v zvezi z delom (prehrana med delom, prevoz na delo in z dela) **v obdobju 24 mesecev** znašali **najmanj 63.000,00 EUR** **oziroma 2.625,00 EUR na mesečni ravni** v primeru zaposlitve osebe za polni delovni čas oz. v sorazmerno znižanem znesku za osebo, ki ji je z odločbo priznana pravica do dela s krajšim delovnim časom od polnega.

Dokazila za uveljavljanje upravičenega stroška delovnega mesta na SKLOP-u A in SKLOP-u B bodo podrobneje določena v navodilih ministrstva.

# OBDOBJE PORABE DODELJENIH SREDSTEV

Obdobje dodelitve sredstev za ta javni razpis so proračunska leta 2025, 2026, 2027 in 2028. Obdobje upravičenosti javnih izdatkov (izplačil iz proračuna) je od datuma podpisa pogodbe o sofinanciranju do 31. 12. 2028.

Ministrstvo bo potrjene zahtevke za izplačilo v letu 2025 izplačalo najkasneje do 31. 12. 2025 oz. v skladu s plačilnim rokom, ki ga ureja zakon o izvrševanju proračunov, v letu 2026 najkasneje do 31. 12. 2026 oz. v skladu s plačilnim rokom, ki ga ureja zakon o izvrševanju proračunov, v letu 2027 do 31. 12. 2027 oz. v skladu s plačilnim rokom, ki ga ureja zakon o izvrševanju proračunov ter v letu 2028 do 31. 12. 2028 oz. v skladu s plačilnim rokom, ki ga ureja zakon o izvrševanju proračunov.

# POSTOPEK IZBORA PRIJAVITELJEV

Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva.

* 1. **Rok in način oddaje vloge na javni razpis**

Rok za oddajo vlog na predmetni javni razpis je **60 dni od objave** tega javnega razpisa v Uradnem listu Republike Slovenije.

Vloga mora biti oddana v papirnati/tiskani obliki na prijavnih obrazcih, ki so del razpisne dokumentacije in mora vsebovati vse, za posamezen SKLOP javnega razpisa zahtevane obvezne priloge in podatke, ki so določeni v besedilu javnega razpisa in tej razpisni dokumentaciji. Poleg tega je potrebno, skupaj z vlogo, na e-nosilcu podatkov (obvezno na USB ključku) v Wordovi obliki posredovati tudi izpolnjene spodaj navedene obrazce:

SKLOP A:

* Obrazec št. 1 A: Osnovni podatki o vlogi, prijavitelju in partnerjih,
* Obrazec št. 2 A: Prijavnica A.

SKLOP B:

* Obrazec št. 1 B: Osnovni podatki o vlogi, prijavitelju in partnerjih,
* Obrazec št. 2 B: Prijavnica B.

Prijavitelji morajo vlogo na javni razpis oddati **izključno** **po pošti,** **s priporočeno poštno pošiljko,** na naslov: **Ministrstvo za javno upravo**, Tržaška cesta 21, 1000 Ljubljana. Iz **pošiljke mora biti jasno razviden datum in ura oddaje vloge**. V nasprotnem primeru strokovna komisija take vloge ne bo obravnavala in jo bo s sklepom predstojnika ministrstva zavrgla ter neodprto vrnila pošiljatelju.

Vlogo je treba poslati v zaprti ovojnici, ki mora biti označena s polnim nazivom in naslovom prijavitelja ter vidno oznako: **»NE ODPIRAJ – VLOGA NA JR ZA RAZVOJ IN PROFESIONALIZACIJO NEVLADNIH ORGANIZACIJ IN PROSTOVOLJSTVA 2025«.** Za označevanje vloge na ovojnici se uporabi obrazec za označbo vloge, ki je različen glede na sklop javnega razpisa (SKLOP A: *Priloga št. 3 A: Označba vloge A, oz. za* SKLOP B*: Priloga št. 3 B: Označba vloge B*) in je del tega razpisa. Če ne bo uporabljen obrazec za označbo vloge, mora ovojnica vključevati vse elemente, ki so navedeni na obrazcu za označbo vloge. Vloge, ki bodo nepravilno označene, se ne bodo obravnavale in bodo s sklepom predstojnika ministrstva zavržene ter neodprte vrnjene pošiljatelju.

Oddaja vloge pomeni, da se prijavitelj ali v primeru konzorcija, vsak partner, strinja s pogoji razpisa in merili za ocenjevanje, ki so navedeni v razpisu.

* 1. **Število oddanih vlog**

Posamezen prijavitelj lahko kandidira **le na enem (1) sklopu,** tj. na SKLOP-u A ali na SKLOP-u B. Če bo posamezni prijavitelj kandidiral na obeh sklopih javnega razpisa, se bo upoštevala vloga na tistem sklopu, ki bo kot prva oddana na pošto, vse ostale vloge se ne bodo obravnavale in bodo s sklepom predstojnika ministrstva zavržene ter neodprte vrnjene prijavitelju.

V okviru izbranega sklopa lahko prijavitelj **odda le eno (1) vlogo**. Če bo kot prijavitelj v okviru istega sklopa oddal več vlog za sofinanciranje, bo upoštevana tista vloga, ki bo kot prva oddana na pošto, vse nadaljnje vloge se ne bodo obravnavale in bodo s sklepom predstojnika ministrstva zavržene ter neodprte vrnjene prijavitelju.

Na javnem razpisu lahko posamezni pravni subjekt, ne glede na sklop prijave ter funkcijo v vlogi (ali nastopa v vlogi prijavitelja ali partnerja), **zaprosi za največ eno (1) sofinancirano delovno mesto.**

* 1. **Odpiranje vlog**

Odpiranje vlog bo izvedeno v roku osmih (8) dni od izteka roka za oddajo vlog v prostorih Ministrstva za javno upravo, Tržaška cesta 21, 1000 Ljubljana. Potencialni prijavitelji bodo o datumu in lokaciji odpiranja prijav obveščeni na spletni strani ministrstva:

<https://www.gov.si/zbirke/javne-objave/javni-razpis-za-razvoj-in-profesionalizacijo-nvo-in-prostovoljstva-2025/>.

Odpirale se bodo samo v roku oddane, izpolnjene in pravilno označene ovojnice, ki vsebujejo vloge in sicer po vrstnem redu, v katerem so bile predložene. Na napačen naslov prispele, prepozno oddane, nepravilno izpolnjene oz. označene ovojnice bodo zavržene s sklepom predstojnika ministrstva ter neodprte vrnjene pošiljatelju.

Na odpiranju bo strokovna komisija ugotavljala popolnost vlog glede na to, če so bili predloženi vsi zahtevani dokumenti.

# POPOLNOST VLOG IN DOPOLNJEVANJE

Za formalno nepopolno se šteje vloga, ki za posamezen SKLOP javnega razpisa ne vsebuje vseh prijavnih obrazcev, obveznih prilog ter podatkov, zahtevanih v besedilu javnega razpisa in razpisni dokumentaciji, in ki na e-nosilcu (USB ključku) ne vsebuje vseh predpisanih obrazcev.

Prijavitelj mora vlogi za SKLOP A priložiti v celoti izpolnjene obrazce in obvezne priloge, ki so podrobneje navedene v poglavju 17.2.1 tega razpisa in razpisne dokumentacije.

Prijavitelj mora vlogi za SKLOP B priložiti v celoti izpolnjene obrazce in obvezne priloge, ki so podrobneje navedene v poglavju 17.2.2 tega razpisa in razpisne dokumentacije.

Če prijavitelj vlogi na javni razpis ne bo priložil za SKLOP A: *Obrazca št. 1 A: Osnovni podatki* in *Obrazca št. 2 A: Prijavnica A* oz. za SKLOP B: *Obrazca št. 1 B: Osnovni podatki* in *Obrazca št. 2 B: Prijavnica B,* strokovna komisija prijavitelja ne bo pozvala k dopolnitvi vlog, temveč bo vlogo zavrgla.

Podpis odgovornih oseb je obvezen povsod, kjer je to predvideno. Če obrazci in priloge ne bodo podpisani, se bo vloga štela za formalno nepopolno.

V primeru formalno nepopolnih vlog bo strokovna komisija **v roku osmih (8) dni od** zaključka odpiranja vlog prijavitelje pozvala, da vloge dopolnijo. Poziv za dopolnitev prijave bo posredovan v skladu z zakonom, ki ureja upravni postopek na naslov prijavitelja in hkrati po elektronski pošti na elektronski naslov prijavitelja, navedenem v prijavnem obrazcu.

Prijavitelj v dopolnitvi ne sme spreminjati višine zaprošenih sredstev ali tistih elementov vloge, ki vplivajo ali bi lahko vplivali na drugačno razvrstitev vloge glede na preostale vloge.

Prijavitelj sme le ob pisnem soglasju ministrstva popraviti očitne računske napake, pri čemer se višina zaprošenih sredstev ne sme spreminjati.

Vloge, ki jih prijavitelji ne bodo dopolnili v roku in v skladu s pozivom za dopolnitev vlog, bodo zavržene s sklepom predstojnika ministrstva.

V nadaljnji postopek ocenjevanja se bodo uvrstile le vloge, ki bodo izpolnjevale vse pogoje javnega razpisa.

# STROKOVNO OCENJEVANJE POPOLNIH VLOG

Strokovna komisija bo opravila pregled popolnosti vlog. Preverila bo izpolnjevanje pogojev za kandidiranje na javni razpis ter v postopek ocenjevanja uvrstila le tiste vloge, ki bodo izpolnjevale vse pogoje javnega razpisa.

Če prijavitelj, ali v primeru konzorcija, posamezni partner, ne bo izpolnjeval vseh pogojev javnega razpisa, bo vloga zavrnjena in ne bo predmet ocenjevanja na podlagi meril za ocenjevanje.

Vsako popolno vlogo bosta ločeno ocenila dva člana strokovne komisije po posameznih merilih, določenih v poglavju 13 javnega razpisa. Končno oceno vloge po posameznih merilih bo predstavljalo povprečje posameznih podeljenih ocen ocenjevalcev.

V primeru razlikovanja ocene za več kot dve (2) oceni[[1]](#footnote-1) na posameznem merilu med dvema ocenjevalcema, vlogo oceni še tretji ocenjevalec in končna ocena vloge predstavlja povprečje ocen treh ocenjevalcev.

Na osnovi rezultatov ocenjevanja bo strokovna komisija za vsak posamezni sklop javnega razpisa oblikovala svoj predlog prejemnikov sredstev, ki jih bo predlagala za sofinanciranje.

Za sofinanciranje bodo predlagane le tiste vloge, ki bodo:

* na **SKLOP-u A:** dosegle pri merilih 1, 2, in 3 **minimalni kakovostni kriterij 52 točk**
* na **SKLOP-u B:** dosegle pri merilih 1, 2, in 3 **minimalni kakovostni kriterij 42 točk**

Le tiste vloge, ki bodo na posameznem sklopu dosegle minimalni kakovostni kriterij, bodo ocenjene še na podlagi **dodatnih meril** (merilo 4) za posamezni sklop. Za sofinanciranje bodo predlagane vloge z višjim skupnim številom točk doseženih pri merilih 1, 2, 3 in 4.

Če več prijaviteljev na posameznem sklopu doseže enako število točk in bi bila z njihovo uvrstitvijo na predlog prejemnikov sredstev presežena skupna razpoložljiva sredstva, bo prednost pri izboru na obeh sklopih javnega razpisa imela vloga, ki bo prejela večje število točk pri merilu 1.3. Ustreznost izbranih kazalnikov. V primeru, da bo število točk še vedno enako, bo izbrana tista vloga, ki bo na pošti oddana kot prva.

Če skupna vrednost predlaganih vlog, ki so dosegle minimalni kakovostni kriterij, na posameznem sklopu ne bo dosegla razpoložljivih sredstev, se lahko ostanek sredstev prerazporedi na drug sklop oz. lahko ostanek sredstev ostane nerazporejen, če tudi na drugem sklopu ni zadostnega števila vlog, ki so dosegle minimalni kakovostni kriterij.

# MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV

Strokovna komisija bo formalno popolne ter pravočasno prispele vloge ocenila na podlagi spodaj navedenih meril po naslednji ocenjevalni lestvici.

**OCENJEVALNA LESTVICA**

Strokovna komisija bo pri podeljevanju točk upoštevala naslednjo ocenjevalno lestvico, razen če pri posameznem merilu javnega razpisa ni določen drugačen način ocenjevanja:

|  |  |
| --- | --- |
| **Št. točk** | **Ocena** |

0 neustrezno/nesprejemljivo

1 pomanjkljivo

2 zadostno

3 dobro

4 zelo dobro

5 odlično

0 neustrezno/nesprejemljivo

1 - 2 pomanjkljivo

3 - 4 zadostno

5 - 6 dobro

7 - 8 zelo dobro

9 - 10 odlično

**SKLOP A**

Točke so porazdeljene za posamezno merilo na naslednji način:

|  |  |
| --- | --- |
| **MERILO** | **največje št. točk** |
| 1.     Ustreznost vloge | 20 točk |
| 2.     Ustreznost konzorcija | 35 točk |
| 3.     Ustreznost načrtovanih delovnih mest | 20 točk |
| 4.     Dodatna merila | 18 točk |
| **SKUPAJ** | **93 točk** |

**SKLOP B**

Točke so porazdeljene za posamezno merilo na naslednji način:

|  |  |
| --- | --- |
| **MERILO** | **največje št. točk** |
| 1.     Ustreznost vloge | 20 točk |
| 2.     Ustreznost prijavitelja oz. konzorcija | 15 točk |
| 3.     Ustreznost načrtovanih delovnih mest | 20 točk |
| 4.     Dodatna merila | 18 točk |
| **SKUPAJ** | **73 točk** |

Največje skupno možno število doseženih točk je na **SKLOP-u A 93 točk**, na **SKLOP-u B pa 73 točk.**

Podrobnejša razdelitev meril za posamezni SKLOP je sledeča:

**SKLOP A**

|  |  |  |  |
| --- | --- | --- | --- |
| **MERILO** | | ***Maksimalno št. točk*** | |
| 1. **USTREZNOST VLOGE** | | **Možnih največ 20 točk** | |
| * 1. Utemeljitev vloge | Vloga je ustrezno utemeljena, podkrepljena z relevantnimi analizami oz. statističnimi podatki in skladna s prepoznanimi problemi/ priložnostmi/potrebami na lokalni, regionalni, nacionalni ali evropski ravni, hkrati pa je jasno navedeno, na kakšen način bo konzorcij problem/ priložnost/potrebo v okolju naslavljal/reševal/zadovoljeval.  *Ocenjena bo obrazložitev v Obrazcu št. 2: Prijavnica A, poglavje 1.1.* | **0** – neustrezno/nesprejemljivo  **1** –pomanjkljivo  **2** – zadostno  **3** – dobro  **4** – zelo dobro  **5** – odlično |
| * 1. Skladnost vloge z usmeritvami in cilji javnih politik oz. strateškimi dokumenti na lokalni/regionalni/ nacionalni/evropski ravni ter usklajenost ter usklajenost in prispevek vloge k ciljem javnega razpisa | Vloga izkazuje skladnost z usmeritvami in cilji javnih politik oz. z lokalnimi/regionalnimi/nacionalnimi/ evropskimi strategijami/programi/ analizami ter je skladna in prispeva k ciljem javnega razpisa.  *Ocenjena bo obrazložitev v Obrazcu št. 2: Prijavnica A, poglavje 1.2.* | **0** – neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8**  –zelo dobro  **9 - 10** –odlično |
| * 1. Ustreznost izbranih kazalnikov | Kazalniki so ustrezno izbrani ter realno ovrednoteni  *Ocenjena bo obrazložitev v Obrazcu št. 2: Prijavnica A, poglavje 2.5.* | **0** – neustrezno/nesprejemljivo  **1** –pomanjkljivo  **2** – zadostno  **3** – dobro  **4** – zelo dobro  **5** – odlično |
| 1. **USTREZNOST KONZORCIJA** | | **Možnih največ 35 točk** | |
| 1. Prijavitelj | Prijavitelj izkazuje izkušnje na področju svojega delovanja ter kadrovske in finančne zmogljivosti, da lahko doseže zadane cilje v vlogi  *Ocenjena bo obrazložitev v Obrazcu št. 2: Prijavnica A, poglavje 2.1.* | **0** – neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8** – zelo dobro  **9- 10** – odlično |
| 1. Partner/ji | Partner/ji izkazuje/jo izkušnje na področju svojega delovanja ter finančno sposobnost, da lahko dosežejo zadane cilje v vlogi  *Ocenjena bo obrazložitev v Obrazcu št. 2: Prijavnica A, poglavje 2.2.* | **0** – neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8** – zelo dobro  **9 - 10** – odlično |
| 1. Konzorcij | Vloge prijavitelja in partnerjev v konzorciju so jasno opredeljene in smiselne glede na osnovni namen konzorcija  *Ocenjena bo obrazložitev v Obrazcu št. 2: Prijavnica A, poglavje 2.3.*  Strategija razvoja konzorcija v obdobju naslednjih 5 let je ustrezna in realno zastavljena.  *Ocenjena bo obrazložitev v Obrazcu št. 2: Prijavnica A, poglavje 2.3.* | **0** – neustrezno/nesprejemljivo  **1** –pomanjkljivo  **2** – zadostno  **3** – dobro  **4** – zelo dobro  **5** – odlično  **0** – neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8** – zelo dobro  **9 - 10** – odlično |
| 1. **USTREZNOST NAČRTOVANIH DELOVNIH MEST** | | **Možnih največ 20 točk** | |
| * 1. Ustreznost načrtovanih delovnih mest glede na cilje, aktivnosti ter zastavljene kazalnike v obdobju sofinanciranja | Načrtovana delovna mesta so ustrezna glede na cilje, aktivnosti ter zastavljene kazalnike, navedene v vlogi  *Ocenjena bo obrazložitev v Obrazcu št. 2: Prijavnica A, poglavje 3.1. v povezavi s poglavjem 2.4.* | **0** – neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8** – zelo dobro  **9 - 10** – odlično |
| * 1. Prispevek delovnih mest k razvoju in profesionalizaciji organizacije | Načrtovana delovna mesta bodo prispevala k razvoju in profesionalizaciji organizacije, v kateri se bodo delovna mesta sofinancirala  *Ocenjena bo obrazložitev v Obrazcu št. 2: Prijavnica A, poglavje 3.1. v povezavi s poglavjem 2.4.* | **0** – neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8** – zelo dobro  **9 - 10** – odlično |
| **SKUPAJ MERILA 1, 2 in 3** | | **75 točk** | |
| 1. **DODATNA MERILA** | | **Možnih največ 18 točk** | |
| 4.1 Status NVO v javnem interesu | Prijavitelj oz. v primeru konzorcija vsaj ena (1) organizacija v konzorciju ima podeljen status NVO v javnem interesu. | **0** – NE  **5** – DA |
| 4.2 Glavno področje delovanja (eno področje) prijavitelja oziroma enega od partnerjev[[2]](#footnote-2) | Prijavitelj ali vsaj en partner deluje na navedenem področju kot glavnem področju delovanja. Pri dodeljevanju točk se upošteva prijavitelja ali tistega od partnerjev, ki je glede na glavno področje delovanja ovrednoten z višjim številom točk.  Če prijavitelj ali partner deluje na več področjih v enakem obsegu, se upošteva področje delovanja, ki je ovrednoteno z višjim številom točk.  Kot glavno področje delovanja se upošteva področje delovanja, ki izhaja iz evidence ENO (evidenca NVO v javnem interesu). V primeru, da NVO nima podeljenega statusa NVO v javnem interesu, pa se kot glavno področje upošteva področje delovanja, ki izhaja iz ustanovitvenega akta. | **0** – ostalo  **1** – kultura  **2** – mladinski sektor  **3** – izobraževanje  **4** – kmetijstvo, gozdarstvo, prehrana  **5** – šport  **6** – varstvo pred naravnimi ali drugimi nesrečami  **7** – socialno varstvo, invalidsko varstvo  **8** – zdravstveno varstvo |
| 4.3 Odpornost NVO v primeru naravnih in drugih nesreč ali družbenih kriz – psihosocialni vidik | Prijavitelj oz. vsaj ena (1) organizacija v konzorciju izvaja dejavnosti za psihosocialno odpornost v primeru naravnih in drugih nesreč ali družbenih kriz. | **0** –NE  **3** –DA, za člane/lastne prostovoljce **ali** druge  **5** –DA, za člane/lastne prostovoljce **in** druge |
| **SKUPAJ MERILO 4** | | **18 točk** |
| **SKUPAJ MERILA 1, 2, 3 in 4** | | **93 točk** |

**SKLOP B**

|  |  |  |  |
| --- | --- | --- | --- |
| **MERILO** | | ***Maksimalno št. točk*** | |
| **1. USTREZNOST VLOGE** | | **Možnih največ 20 točk** | |
| * 1. Utemeljitev vloge | Vloga je ustrezno utemeljena, podkrepljena z relevantnimi analizami oz. statističnimi podatki in skladna s prepoznanimi problemi/ priložnostmi/potrebami na lokalni, regionalni, nacionalni ali evropski ravni, hkrati pa je jasno navedeno na kakšen način bo prijavitelj oz. konzorcij problem/ priložnost/potrebo v okolju naslavljal/reševal/zadovoljeval  *Ocenjena bo obrazložitev v Obrazcu št. 2: Prijavnica B, poglavje 1.1.* | **0** – neustrezno/nesprejemljivo  **1** –pomanjkljivo  **2** – zadostno  **3** – dobro  **4** – zelo dobro  **5** – odlično |
| * 1. Skladnost vloge z usmeritvami in cilji javnih politik oz. strateškimi dokumenti na lokalni/regionalni/ nacionalni/evropski ravni ter usklajenost ter usklajenost in prispevek vloge k ciljem javnega razpisa | Vloga izkazuje skladnost z usmeritvami in cilji javnih politik oz. z lokalnimi/regionalnimi/nacionalnimi/ evropskimi strategijami/programi/ analizami ter je skladna in prispeva k ciljem javnega razpisa  *Ocenjena bo obrazložitev v Obrazcu št. 2: Prijavnica B, poglavje 1.2.* | **0** – neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8** – zelo dobro  **9 - 10** – odlično |
| * 1. Ustreznost izbranih   kazalnikov | Kazalniki so ustrezno izbrani ter realno ovrednoteni  *Ocenjena bo obrazložitev v Obrazcu št. 2: Prijavnica B, poglavje 2.5.* | **0** – neustrezno/nesprejemljivo  **1** –pomanjkljivo  **2** – zadostno  **3** – dobro  **4** – zelo dobro  **5** – odlično |
| **2. USTREZNOST PRIJAVITELJA OZ. KONZORCIJA** | | **Možnih največ 15 točk** | |
| * 1. Prijavitelj oz. konzorcij | Strategija razvoja prijavitelja/  konzorcija v obdobju naslednjih 5 let je ustrezna in realno zastavljena.  *Ocenjena bo obrazložitev v Obrazcu št. 2: Prijavnica B, poglavje 2.3.*  Prijavitelj oz. konzorcij izkazuje izkušnje, kadrovsko in finančno sposobnost, da lahko dosežejo zastavljene cilje v vlogi  *Ocenjena bo obrazložitev v Obrazcu št. 2: Prijavnica B, poglavji 2.1., v primeru konzorcija tudi poglavje 2.2.* | **0** **-** neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8** – zelo dobro  **9 - 10** – odlično  **0** – neustrezno/nesprejemljivo  **1** –pomanjkljivo  **2** – zadostno  **3** – dobro  **4** – zelo dobro  **5** – odlično |
| 1. **USTREZNOST NAČRTOVANIH DELOVNIH MEST** | | **Možnih največ 20 točk** | |
| * 1. Ustreznost načrtovanih delovnih mest glede na cilje, aktivnosti ter zastavljene kazalnike v obdobju sofinanciranja | Načrtovana delovna mesta so ustrezna glede na cilje, aktivnosti ter zastavljene kazalnike v obdobju sofinanciranja  *Ocenjena bo obrazložitev v Obrazcu št. 2: Prijavnica B, poglavje 3.1. v povezavi s poglavjem 2.4.* | **0** – neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8** – zelo dobro  **9 - 10** – odlično |
| * 1. Prispevek delovnih mest k razvoju organizacije | Načrtovana delovna mesta bodo prispevala k razvoju organizacije, v kateri se bodo delovna mesta sofinancirala  *Ocenjena bo obrazložitev v Obrazcu št. 2: Prijavnica B, poglavje 3.1. v povezavi s poglavjem 2.4.* | **0** – neustrezno/nesprejemljivo  **1 - 2** – pomanjkljivo  **3 - 4** – zadostno  **5 - 6** – dobro  **7 - 8** – zelo dobro  **9 - 10** – odlično |
| **SKUPAJ MERILA 1, 2 in 3** | | **55 točk** | |
| **4. DODATNA MERILA** | | **Možnih največ 18 točk** | |
| 4.1 Status NVO v javnem interesu | Prijavitelj ima podeljen status NVO v javnem interesu na področju, ki ga obravnava vloga oz. v primeru konzorcija ima vsaj ena (1) organizacija v konzorciju podeljen status NVO v javnem interesu. | **0** – NE  **5** – DA |
| 4.2 Glavno področje delovanja (eno področje) prijavitelja oziroma enega od partnerjev[[3]](#footnote-3) | Prijavitelj ali vsaj en partner deluje na navedenem področju kot glavnem področju delovanja. Pri dodeljevanju točk se upošteva prijavitelja ali tistega od partnerjev, ki je glede na glavno področje delovanja ovrednoten z višjim številom točk.  Če prijavitelj ali partner deluje na več področjih v enakem obsegu, se upošteva področje delovanja, ki je ovrednoteno z višjim številom točk.  Kot glavno področje delovanja se upošteva področje delovanja, ki izhaja iz evidence ENO (evidenca NVO v javnem interesu). V primeru, da NVO nima podeljenega statusa NVO v javnem interesu, pa se kot glavno področje upošteva področje delovanja, ki izhaja iz ustanovitvenega akta. | **0** – ostalo  **1** – kultura  **2** – mladinski sektor  **3** – izobraževanje  **4** – kmetijstvo, gozdarstvo, prehrana  **5** – šport  **6** – varstvo pred naravnimi ali drugimi nesrečami  **7** – socialno varstvo, invalidsko varstvo  **8** – zdravstveno varstvo |
| 4.3 Odpornost NVO v primeru naravnih in drugih nesreč ali družbenih kriz – psihosocialni vidik | Prijavitelj oz. v primeru konzorcija vsaj ena (1) organizacija v konzorciju izvaja dejavnosti za psihosocialno odpornost v primeru naravnih in drugih nesreč ali družbenih kriz. | **0** –NE  **3** –DA, za člane/lastne prostovoljce **ali** druge  **5** –DA, za člane/lastne prostovoljce **in** druge |
| **SKUPAJ MERILO 4** | | **18 točk** |
| **SKUPAJ MERILA 1, 2, 3 in 4** | | **73 točk** |

Pri ocenjevanju posameznih meril se smiselno upošteva tudi povezava z drugimi relevantnimi merili.

# OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI

O dodelitvi sredstev po tem javnem razpisu bo na predlog strokovne komisije s sklepom odločil predstojnik ministrstva.

Ministrstvo bo prijavitelje o izidu razpisa obvestilo v roku 90 dni po zaključku odpiranja vlog. Rezultati razpisa predstavljajo informacije javnega značaja in bodo objavljeni na spletni strani ministrstva: <https://www.gov.si/zbirke/javne-objave/javni-razpis-za-razvoj-in-profesionalizacijo-nvo-in-prostovoljstva-2025/>.

Z izbranimi prijavitelji bodo na podlagi sklepa predstojnika ministrstva o izboru sklenjene pogodbe o sofinanciranju (*Priloga št.1: Vzorec pogodbe o sofinanciranju).* V primeru, da se prijavitelj v roku osmih (8) dni od prejema poziva za podpis pogodbe o sofinanciranju nanj ne odzove, se šteje, da je umaknil vlogo za pridobitev sredstev.

Varovanje osebnih podatkov in poslovnih skrivnosti bo zagotovljeno v skladu z veljavno zakonodajo.

# PRAVNO VARSTVO

Zoper odločitev ministrstva o vlogi za dodelitev sofinanciranja je dopusten upravni spor. Tožba se vloži pri Upravnem sodišču Republike Slovenije, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v tolikih izvodih, kolikor je strank v postopku. Tožbi je treba priložiti sklep, ki se izpodbija, v izvirniku, prepisu ali kopiji.

Tožba ne zadrži izvršitve sklepa o (ne)izboru, zoper katerega je vložena oziroma ne zadrži podpisa pogodbe o sofinanciranju z izbranimi prijavitelji.

# POGOJI ZA SPREMEMBO JAVNEGA RAZPISA

Pred potekom roka za oddajo vlog lahko ministrstvo spremeni javni razpis z izdajo sprememb oziroma dopolnitev. Vsaka taka sprememba oziroma dopolnitev bo sestavni tega razpisa in bo objavljena tudi na spletni strani ministrstva:

<https://www.gov.si/zbirke/javne-objave/javni-razpis-za-razvoj-in-profesionalizacijo-nvo-in-prostovoljstva-2025/>.

# RAZPISNA DOKUMENTACIJA IN DODATNE INFORMACIJE

Razpisno dokumentacijo lahko zainteresirani prijavitelji v razpisnem roku pridobijo na spletni strani ministrstva: <https://www.gov.si/zbirke/javne-objave/javni-razpis-za-razvoj-in-profesionalizacijo-nvo-in-prostovoljstva-2025/> ali osebno na sedežu ministrstva, Tržaška cesta 21, 1000 Ljubljana, pri g. Božu Mertonu.

Dodatne informacije o javnem razpisu lahko zainteresirani prijavitelji dobijo izključno po elektronski pošti na naslovu: [gp.mju@gov.si](mailto:gp.mju@gov.si) s pripisom: **»JAVNI RAZPIS ZA** **RAZVOJ IN PROFESIONALIZACIJO NEVLADNIH ORGANIZACIJ IN PROSTOVOLJSTVA 2025**« (za Boža Mertona).

Odgovori na pogosto zastavljena vprašanja v zvezi z razpisom bodo objavljeni na spletni strani ministrstva: <https://www.gov.si/zbirke/javne-objave/javni-razpis-za-razvoj-in-profesionalizacijo-nvo-in-prostovoljstva-2025/>. Vprašanja je možno posredovati po elektronski pošti najkasneje **osem (8) dni pred iztekom roka** za oddajo prijave. Če bodo vprašanja posredovana po tem datumu, odgovori nanje ne bodo posredovani.

**17.1 Navodila za izpolnjevanje**

V razpisni dokumentaciji se za vsak posamezni sklop javnega razpisa nahajajo prijavni obrazci in priloge, ki jih je treba v skladu z navodili na posameznem dokumentu izpolniti, podpisati in žigosati. Obrazci in priloge so sestavni del vloge prijavitelja in jih je treba priložiti k prijavi po vrstnem redu v skladu s spodnjim seznamom prijavnih obrazcev in prilog.

Priloge, ki niso del razpisne dokumentacije, pridobi oziroma pripravi prijavitelj sam in so prav tako obvezni sestavni del vloge na javni razpis. Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s spodnjim seznamom.



**17.2 Seznam prijavnih obrazcev in prilog**

Spodaj navedeni prijavni obrazci in priloge so ločeni glede na sklop prijave na javni razpis, pri čemer je to posebej označeno na posameznem obrazcu (A, B). Kjer to ni posebej označeno, so obrazci oziroma priloge za oba sklopa javnega razpisa enake.

**17.2.1 SKLOP A**

**a.) Prijavni obrazci**

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu in so sestavni del vloge:

* Obrazec št. 1 A: Osnovni podatki o vlogi, prijavitelju in partnerjih
* Obrazec št. 2 A: Prijavnica A
* Obrazec št. 3 A: Izjava prijavitelja o izpolnjevanju in sprejemanju razpisnih pogojev
* Obrazec št. 4 A: Izjava partnerja o izpolnjevanju in sprejemanju razpisnih pogojev

**b.) Priloge, ki so del razpisne dokumentacije**

Razpisni dokumentaciji so priložene priloge, ki so sestavni del vloge:

* Priloga št. 1: Vzorec pogodbe o sofinanciranju *(ni* *treba priložiti vlogi na javni razpis)*
* Priloga št. 2: Vzorec konzorcijskega sporazuma *(ni treba priložiti vlogi na javni razpis)*
* Priloga št. 3 A: Označba vloge A

**c.) Priloge, ki niso del razpisne dokumentacije in jih morajo prijavitelji in partnerji priložiti sami**

* Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami
* Priloga št. 5: Kopija podatkov iz izkaza prihodkov in odhodkov (izkaz poslovnega izida) za obdobje od 1. 1. 2024 do 31. 12. 2024 *(samo za prijavitelja)*
* Priloga št. 6: Dokazilo Finančne uprave RS o plačanih davkih in drugih obveznih dajatvah
* Priloga št. 7: Elektronski nosilec z izpolnjenim Obrazcem št. 1 A in Obrazcem št. 2 A

**17.2.2 SKLOP B**

**a.) Prijavni obrazci**

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu in so sestavni del vloge:

* Obrazec št. 1 B: Osnovni podatki o vlogi, prijavitelju in partnerjih
* Obrazec št. 2 B: Prijavnica B
* Obrazec št. 3 B: Izjava prijavitelja o izpolnjevanju in sprejemanju razpisnih pogojev
* Obrazec št. 4 B: Izjava partnerja o izpolnjevanju in sprejemanju razpisnih pogojev *(le v primeru konzorcija)*

**b.) Priloge, ki so del razpisne dokumentacije**

Razpisni dokumentaciji so priložene priloge, ki morajo biti izpolnjene v skladu z navodili na posamezni prilogi in so sestavni del vloge:

* Priloga št. 1: Vzorec pogodbe o sofinanciranju *(ni treba priložiti vlogi na javni razpis)*
* Priloga št. 2: Vzorec konzorcijskega sporazuma *(le v primeru konzorcija; ni treba priložiti vlogi na javni razpis)*
* Priloga št. 3 B: Označba vloge B

**c.) Priloge, ki niso del razpisne dokumentacije in jih morajo prijavitelji ter v primeru konzorcija partnerji priložiti sami**

* Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami
* Priloga št. 5: Kopija podatkov iz izkaza prihodkov in odhodkov (izkaz poslovnega izida) za obdobje od 1. 1. 2024 do 31. 12. 2024 *(samo za prijavitelja)*
* Priloga št. 6: Dokazilo Finančne uprave RS o plačanih davkih in drugih obveznih dajatvah
* Priloga št. 7: Elektronski nosilec z izpolnjenim Obrazcem št. 1 B in Obrazcem št. 2 B

Ministrstvo za javno upravo

1. Primer: Tretji ocenjevalec oceni vlogo tedaj, ko npr. en ocenjevalec ocenil vlogo pri posameznem merilu z oceno odlično, drugi ocenjevalec pa z oceno zadovoljivo. Če en ocenjevalec oceni vlogo z odlično, drugi ocenjevalec pa oceni vlogo z dobro, tretji ocenjevalec ne ocenjuje take vloge. [↑](#footnote-ref-1)
2. Merilo je namenjeno okrepitvi področij, ki so jim davčni zavezanci namenili največji delež dohodnine (1 %). [↑](#footnote-ref-2)
3. Merilo je namenjeno okrepitvi področij, ki so jim davčni zavezanci namenili največji delež dohodnine (1 %). [↑](#footnote-ref-3)